Osnovna škola Bukovac

Napoleon Bonaparte:

prvi intervju ikad

Učiteljica: Karmela Tandarić Učenik: Daniel Kostelac

25. studenog 2016.

5. svibnja 1821.

Dobro jutro!

Danas ćemo intervjuirati sina jednog siromašnog korzikanskog plemića. Da, uspjeli smo dobiti intervju s Napoleonom Bonaparteom! Tu smo obavijest dobili prije nekoliko mjeseci. U tom vremenu vi ste poslali pitanja koja ćemo danas mi postaviti Napoleonu. Mi smo odabrali samo najtraženija i najzanimljivija.

Svi znamo da je Napoleon okrunjen za cara 1804. g., ali mi ne znamo zašto. Nakon krunidbe Napoleon je proglasio Građanski zakonik, jedan od najnaprednijih zakonika u Europi. Krenuo je u osvajačke ratove po Europi. 1805.g bio je poražen u pomorskoj bitci kod Trafalgara, a iste je godine ukinuo Sveto Rimsko Carstvo. Vodio je ratove s Engleskom, Pruskom i Habsburškom Monarhijom, pa je čak i krenuo u napad na Rusiju. Nju nije porazio, pa su Engleska, Pruska, Habsburška Monarhija i druge zemlje iskoristile slabljenje Napoleonove vojske i prognali Napoleona na maleni otok Elbu.

Krenuli smo na otok Sv. Helenu, gdje se Napoleon sada nalazi, kako bismo ga intervjuirali i doznali kako je Napoleon pobjegao s Elbe i zašto? To pitanje postavit ćemo mu u intervjuu.

Najnovija vijest kaže da je Napoleon na otoku Sv.Heleni koji se nalazi između Afrike i Južne Amerike. Pretpostavlja se da odatle Napoleon neće moći pobjeći. Stigli smo na otok i doznat ćemo iz prve ruke sve o životu Napoleona Bonapartea.

Gospodine Bonaparte, ispričajte mi nešto o svojem djetinjstvu.

Rođen sam na Korzici u gradu Ajaaciu. Moj otac je bio siromašni plemić pa sam morao ići u vojnu akademiju zajedno sa svojim bratom Josipom. Tamo su mi se sva ostala djeca rugala zbog moje visine, tj. nedostatka visine. Stalno su me tukli i smijali mi se, vjerojatno sam zato htio osvojiti svijet kako bih im pokazao da sa mnom nema šale.

Zanimnjivo, kako ste došli na vlast? Priča se da vas je netko okrunio za cara. Je li to istina, gospodine?

1799. postao sam prvi konzul Francuske Republike. Kasnije me senat proglasio carem, ali ja sam se okrunio, ne volim čekati. Svi su me podržali zbog mojih pobjeda u ratu.

Je li istina da ste Vi ukinuli Sveto Rimsko Carstvo?

Jest. 1805. godine pobijedio sam u bitci kod Austerlitza, ali su mi iste godine Britanci uništili flotu pa sam odlučio napraviti kontinentalnu blokadu.

Što ste učinili kako biste proširili vladavinu početkom 19. st?

Pa, napao sam Pirenejski poluotok i proglasio svojeg brata kraljem Španjolske.

Što ste zatim napravili?

1812. sam krenuo u pohod na Rusiju. Bio je to moj najgori poraz ikada. Krenuli smo ljeti pa smo imali ljetne uniforme. Moja vojska je inače uzimala hranu iz zemlja koje napadamo, ali Rusi su palili svoja polja, pa nismo imali od kuda uzimati hranu. Moji vojnici su gladovali, bilo je prehladno, pa su nažalost mnogi počinili samoubojstvo. Hladnoća, manjak hrane i vojnika, ugibanje konja, sve to zajedno značilo je poraz. Sama bitka s Rusima kod Borodina, bila je neriješena. No, to nije bio kraj. Stigli smo do Moskve u nadi da ćemo dogovoriti mir, no ti ludi Rusi su zapalili svoj glavni grad. Moja vojska, koja je imala preko šesto tisuća vojnika, ostala je na samo pet tisuća. Vratio sam se da doživim veliku bitku kod Liepziga 1813. g gdje sam poražen i prognan na Elbu.

Odatle ste pobjegli, zar ne? Zašto i kako?

Istina, pobjegao sam i pobjednički se vratio u Pariz, ali 1815.g sam poražen kod Waterlooa i to samo sato što sam poštedio poražene Pruse koji su me napali s leđa dok sam ratovao s ostalim protivnicima. Zato sam ovdje na Sv. Heleni. Misle da odavde ne mogu pobjeći, ali varaju se.

To je bio Vaš ratni život, ali što je s obiteljskim životom?

Prvo sam imao ženu Jozefinu. Jako sam je volio, ali mi nije rodila sina pa sam se s njom rastao i oženio Mariju Lujzu, kći Franje I. Nju sam oženio kako bih ojačao vlast i imao puno djece jer je njezina prabaka imala puno djece, pa sam to očekivao od austrijske princeze. Ona mi je rodila sina kojeg sam nazvao Francois Charles Jozeph Bonaparte. Čuo sam na Elbi da su mi sina nazvali Napoleon II., a nadimak mu je Orlić i proglasili ga carem Francuske.

Što ste još radili osim ratovanja?

Pa ja sam gradio ceste npr. u Hrvatskoj od Karlovca do Rijeke, cesta se zvala Lujzijana po mojoj drugoj ženi. Hobi mi je bio istraživanje egipatskih starina.

Nije li vam dosadno na Sv. Heleni?

Jest, užasno! Sve što mogu raditi je igrati biljar i pisati memoare. Ne osjećam se dobro.

Kasnije toga dana Napoleon je preminuo. To je bio njegov konačan bijeg.

Mislim da je Napoleon vrlo dobar vođa jer se hranio i živio jednako kao svi njegovi vojnici. Ja bih rekao da je pogriješio kada je napao Rusiju. Trebao je prvo osvojiti Prusku i Habsburšku Monarhiju. S njihovim vojskama mogao bi okružiti Rusiju oko svih granica. Trebao je uzeti puno više hrane, trebao je znati da će biti jako hladnije zimi i ponijeti zimske odore. Nije važno što nije pobijedio u ratu, važno je to da je Napoleon i do danas ostao jedna od najpoznatijih povjesnih osoba. Njegove bitke se i danas proučavaju na vojnim akademijama. Mjesta na kojima je živio i ratovao danas su turističke atrakcije.

Ne sviđa mi se to što su manjak vojske iskoristili Habsburška Monarhija, Pruska i Engleska, ali da vama netko oduzme zemlju i vi bi isto napravili. Sviđa mi se to što pobjednici nisu ubili Napoleona nego ga samo zarobili i prognali na otok.

Sve je zapravo završilo kao da nije ni počelo, Bečki kongres je odlučio poništiti sve novo-osvojene granice.